

Na podlagi drugega odstavka 6. člena Odloka o priznanjih Občine Renče-Vogrsko (Uradne objave, št. 3/08 in 11/17) Občina Renče-Vogrsko objavlja naslednji

**JAVNI RAZPIS**

**ZA PODELITEV PRIZNANJ OBČINE RENČE-VOGRSKO V LETU 2023**

**1. Predmet javnega razpisa**

Predmet javnega razpisa je podelitev treh Plaket Občine Renče-Vogrsko posameznikom ali skupinam.

Plaketo Občine Renče–Vogrsko se podeli posameznikom ali skupinam:

* za večletne izjemne uspehe oz. vrhunske dosežke na posameznih področjih družbenih dejavnosti ali
* za večletne izjemne uspehe na področju gospodarstva ali
* za druge posebne primere, ki prispevajo k ugledu, razvoju in prepoznavnosti Občine Renče-Vogrsko.

Občinskih priznanj se ne podeli članom Občinskega sveta Občine Renče-Vogrsko, članom sveta Krajevne skupnosti Bukovica-Volčja Draga, članom sveta Krajevne skupnosti Renče in članom sveta Krajevne skupnosti Vogrsko, ki to funkcijo opravljajo v tekočem mandatu.

1. **Upravičenci za vložitev predlogov za podelitev priznanj**

Predloge za podelitev priznanj Občine Renče-Vogrsko lahko podajo posamezniki, društva, zavodi, družbe, skupnosti, politične in druge organizacije in ožji deli lokalne skupnosti.

1. **Kriteriji za podelitev priznanj**
* Komisija bo predloge za podelitev priznanj pripravila na podlagi naslednjih kriterijev:
* presoja vidnih in dokazljivih izjemnih uspehov in dosežkov posameznikov ali skupin na različnih navedenih področjih (na podlagi obravnave prilog z mnenji o delu in uspehih oz. dokazil o vrhunskih dosežkih),
* utemeljeno večletno oz. daljše obdobje delovanja in doseganja izjemnih rezultatov in dosežkov,
* presoja pomembnosti prispevanja k ugledu, razvoju in prepoznavnosti Občine Renče-Vogrsko.

**4. Podatki in dokumentacija, ki jih mora vsebovati predlog za podelitev priznanja Občine Renče-Vogrsko**

Predlog za podelitev priznanja Občine Renče-Vogrsko mora vsebovati:

* splošne podatke o predlagatelju (razpisni obrazec)
* predstavitvene podatke o kandidatu (razpisni obrazec),
* navedbo vrste priznanja, za katerega je kandidat predlagan (razpisni obrazec),
* izjava kandidata, da soglaša s kandidaturo (razpisni obrazec),
* utemeljitev predloga s podrobnejšim opisom dela oziroma dosežkov, zaradi katerih je bila predlagana podelitev priznanja (v okviru obrazca oz. priloga k razpisnemu obrazcu),
* dokumente, ki potrjujejo dejstva, navedena v utemeljitvi.

Predloge za podelitev priznanj Občine Renče-Vogrsko je potrebno vložiti na obrazcu "Predlog za podelitev priznanja Občine Renče-Vogrsko za leto 2023«, ki je do izteka prijavnega roka dosegljiv na spletni strani Občine Renče-Vogrsko: <http://www.rence-vogrsko.si/>in v glavni pisarni Občine Renče-Vogrsko, Bukovica 43, 5293 Volčja Draga.

**5. Način in rok vložitve predloga za podelitev priznanja Občine Renče-Vogrsko**

Prijava na javni razpis mora biti obvezno vložena na predpisanem razpisnem obrazcu: »Predlog za podelitev priznanja Občine Renče-Vogrsko za leto 2023«, z vsemi obveznimi prilogami.

Na prednji strani kuverte mora biti **obvezno** navedeno:

* besedilo »**Predlog za podelitev priznanja Občine Renče-Vogrsko v letu 2023 – ne odpiraj**«,
* naziv in naslov predlagatelja,
* naslov Občine.

Predlogi se priporočeno po pošti na naslov Občina Renče-Vogrsko, Bukovica 43, 5293 Volčja Draga, **najkasneje do vključno 8. 3. 2023.**

Pravočasno vložene predloge za podelitev priznanj bo obravnavala in izbirala Komisija za mandatna vprašanja, volitve in imenovanja. Komisija bo oblikovala predlog za podelitev priznanj, o katerih bo odločil Občinski svet Občine Renče-Vogrsko s sklepi za posamezne prejemnike priznanj.

Komisija za mandatna vprašanja, volitve in imenovanja bo obravnavala le predloge, ki bodo vloženi v roku in po pogojih, določenim v tem razpisu.

Vse dodatne informacije v zvezi z razpisom se dobijo v poslovnem času občine na telefonski št. 051 647 004 ali po elektronski pošti: info@rence-vogrsko.si.

Številka: 0943-1/2023-1

Bukovica, 23. 2. 2023

Tarik Žigon, l. r.

 Župan